钦定古今图书集成/理学汇编/经籍典/第053卷 > 李𥳑学易记图说===《河图洛书》=== > {{{2}}}
## 钦定古今图书集成/理学汇编/经籍典/第053卷 > 李𥳑学易记图说===《河图洛书》=== > {{{2}}}

先天：干一位在南方，兑二位在东南，离三位在东方，
震四位在东北，巽五位在北方，坎六位在西北，艮七
位在西方，坤八位在西南。《系辞》自“天地定位至坤以
藏之，明先天也。”

“阳极于九，故乾位南方。阴极于二，故坤位西南。盖阳
主进而阴主退也。金之生数四，故兑位东南。木之成
数八，故震位东北。其离巽坎艮之位，皆取先天自然
之数。巽得五数，位当居中，其所以居一者，一乃一元
之气，散之则为五行，敛之则复一元也。”或曰：“八卦之中，《巽》何独能运五行而复太极？”曰：“巽，风也。风之性无”
往而不入，又顺理而能行，权也。八卦定位，或以阴阳，
或以五行，或以自然之数，参取互见，九宫无遗，亦纵
横十五之义也。向使巽便能居一，则五为无用之数
矣。《说卦》曰：“震，东方也。兑，正秋也。离也者，明也。坤也者，
地也。”或言体，或言用，或言时，或言方所，亦此互见之
意也。又乾坤，父母也，长男长女位乎“外，少男少女居
左右”，此亦天下之通情也。后天八卦出于《洛书》，以震
代离，盖取木之生数也。故万物出乎震，东方又有木
之成数，故巽得次震而代兑也。以离代干，火之成数
七也。以兑代艮，以干代坎，取四九金生成之数也。以
坎代巽者，水生成之数在北也。以艮代震，取土生成
之数位乎东北，终始万物也。六子从干，变易方所。独
坤居西南不动者，亦阳动阴静之意也。